**Модел уговора за јн 20/2025**

**Реконструкција фекалне канализационе мреже (од фекалне шахте Ф4 до фекалне шахте**

**Ф7) на делу Обилићеве улице у Кладову**

*Напомена:* *Привредни субјект у Обрасцу понуде потврђује да је упознат са садржином као и да прихвата модел уговора. Уколико подноси понуду у заједничкој групи или са подизвођачем, привредни субјект је дужан да наведе све податке свих чланова групе/подизвођача*

На основу члана 151 став 1 Закона о јавним набавкама (''Сл. гласник РС'' број 91/2019 и 92/2023) и Одлуке о додели уговора број: \_\_\_\_\_\_\_ од \_\_\_\_\_\_\_. године

Уговорне стране:

1. НАРУЧИЛАЦ: **ОПШТИНСКА УПРАВА КЛАДОВО**, ул. Краља Александра бр. 35, Кладово, матични број 07213182, шифра делатности 8411, ПИБ 100697090 коју заступа начелник, Душан Белић (у даљем тексту: НАРУЧИЛАЦ),

(у даљем тексту: Наручилац), и

1. ПОНУЂАЧ/ИЗВОЂАЧ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,ул.\_\_\_\_\_\_\_\_\_\_\_\_\_\_\_\_\_\_\_\_\_,

бр.\_\_\_\_\_\_\_\_\_, место\_\_\_\_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_, ПИБ\_\_\_\_\_\_\_\_\_\_\_\_\_\_\_\_\_\_\_број рачуна\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, код банке \_\_\_\_\_\_\_\_\_\_\_\_\_\_\_\_\_кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Понуђач/Извођач ) ,

Понуђач наступа: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(самостално, са подизвођачима, у групи понуђача)*

Подизвођачи: 1)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Учесници у заједничкој понуди:

1)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

закључују следећи уговор:

**Члан 1.**

Предмет овог уговора је **реконструкција фекалне канализационе мреже (од фекалне шахте Ф4 до фекалне шахте Ф7) на делу Обилићеве улице у Кладову**, број јавне набавке 20/2025, у свему према техничкој спецификацији, конкурсној документацији, прихваћеној понуди Извођача број \_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_. године, која је саставни део овог Уговора, другим важећим прописима, техничким нормативима и обавезним стандардима који важе за врсту радова који су предмет овог Уговора.

Предметни радови се уговарају на основу спроведеног отвореног поступка јавне набавке, при чему уговорне стране констатују:

- да је Наручилац спровео поступак јавне набавке на основу члана 52. Закона о јавним набавкама ("Службени гласник РС", бр. 91/19 и 92/23),

- да је Извођач доставио понуду број \_\_\_\_\_\_ од \_\_\_\_\_. године која се налази у прилогу овог Уговора и саставни је део овог Уговора, као и образац Техничке спецификације,

- да понуда Извођача у потпуности одговара захтевима из конкурсне документације,

- да је Наручилац у складу са чланом 146. Закона о јавним набавкама донео Одлуку о додели уговора за предметну јавну набавку бр.\_\_\_\_\_\_од \_\_\_\_\_\_.године.

**Члан 2.**

Вредност уговорених радова из члана 1. овога Уговора износи: \_\_\_\_\_\_\_\_\_\_\_\_\_\_динара без ПДВ, \_\_\_\_\_\_\_\_\_\_\_\_\_\_\_\_\_\_динара ПДВ, одн укупно \_\_\_\_\_\_\_\_\_\_\_\_\_\_ динара са ПДВ-ом, а све према понуди Понуђача/Извођача радова бр. \_\_\_\_\_\_ од \_\_\_\_\_. године.

Фактурисање и наплата се врши по стварно изведеним радовима и јединичним ценама из Обрасца структуре понуђене цене, до висине уговореног износа из става 1. овог члана.

Понуђене јединичне цене су фиксне и не подлежу промени за цео уговорени период.

Порез на додату вредност ће се обрачунавати у складу са Законом о порезу на додату вредност.

**Члан 3.**

Уговорне стране су сагласне да се плаћање по овом уговору изврши на следећи начин:

по испостављеним привременим ситуацијама и окончаној ситуацији, сачињеним на основу оверене грађевинске књиге изведених радова и јединичних цена из усвојене понуде бр. \_\_\_\_\_\_\_\_\_\_\_ од \_\_\_\_\_\_\_\_\_\_\_\_.године, и потписаним од стране стручног надзора, узаконском року , с тим што окончана ситуација мора износити минимум 10% од уговорене вредности.

Уколико Наручилац не овери ситуацију, односно оспори њену вредност, Извођач је дужан да у року од 3 (три) дана докаже вредност изведених радова оспореног дела ситуација или да обави неизвршене радове по датој ситуацији у накнадно договореном року.

Извођач испоставља ситуације у 6 (шест) примерака и то 3 (три) за Наручиоца и 3 (три) за Извођача.

Порески дужник у складу са одредбама члана 10. став 2. тачка 3) Закона о порезу на додату вредност („Службени гласник РС“, бр. 4/04, 86/04-испр., 61/05, 61/07, 93/12, 108/13, 68/14-др. закон, 142/14…153/20) је прималац добара и услуга из области грађевинарства за промет извршен од стране обвезнка ПДВ-а, ако је вредност промета већа од 500.000,00 динара без ПДВ-а.

Све ситуације пре достављања на плаћање морају бити претходно регистроване у Централном регистру фактура и у року од 3 дана достављене наручиоцу са инструкцијом за плаћање.

Кoмплетну документацију неопходну за оверу привремене ситуације: листове грађевинске књиге, одговарајуће атесте за уграђени материјал и другу документацију извођач доставља стручном надзору који ту документацију чува дo примопредаје и коначног обрачуна, у супротном се неће извршити плаћање тих позиција, што извођач признаје без права приговора.

У случају да Извођач повери део уговора на извршење Подизвођачу, а није предвиђено непосредно плаћање доспелих потраживања Подизвођачу за део уговора који је он извршио, Наручилац се обавезује да ће, након извршеног плаћања Извођачу, од Извођача затражити, да у року од 60 дана, достави доказ и изјаву Подизвођача да је Извођач извршио плаћање Подизвођачу његових потраживања у складу са чланом 131. Закона о јавним набавкама“(„Службени гласник РС“, број 91/19 и 92/2023).

**Члан 4.**

**Рок и место извођења радова**

Извођач је дужан да изведе радовe у складу са захтевима Наручиоца и документацијом која је саставни део овог уговора с тим да сви радови морају бити завршени у року од \_\_\_\_\_(*највише 60* ) календарских дана, од дана увођења Извођача у посао.

Наручилац се обавезује да Извођача уведе у посао у року од најдуже 10 дана од дана потписивања Уговора и након пријема полисе осигурања за штету која настане трећим лицима која може настати извођењем радова , према Правилнику о условима осигурања од професионалне одговорности, ( "Службени гласник РС", број 81 од 22. септембра 2023.г.). а на основу чл. 129а и 201, а у вези са чланом 148. Закона о планирању и изградњи

Уколико Извођач не достави полису осигурања, реализоваће се средство обезбеђења за озбиљност понуде.

Извођач се обавезује да се одазове захтеву наручиоца за увођење у посао у року од 2 радна дана од дана добијања писаног захтева.

У рок за завршетак радова укључени су сви претходни и припремни послови.

Под роком завршетка радова сматра се дан њихове спремности за технички преглед, а што стручни надзор констатује у грађевинском дневнику.

Утврђени рокови су фиксни и не могу се мењати без сагласности наручиоца.

**Члан 5.**

Рок за извођење радова се може продужити услед појаве догађаја који се нису могли предвидети у време закључења уговора.

Рок за извођење радова се продужава на захтев извођача :

- у случају прекида радова који траје дуже од 2 дана, а није изазван кривицом извођача већ непредвиђеним догађајима (мере државних органа, изненадна несташица материјала на тржишту, закашњење Наручиоца у реализацији својих обавеза)

- у случају елементарних непогода и дејства више силе;

- у случају неповољних временских услова за извођење планираних радова;

- у случају измене пројектно-техничке документације по налогу наручиоца под условом да обим радова по измењеној пројектно-техничкој документацији знатно (преко 10%) превазилази обим уговорених радова.

Захтев за продужење рока извођач писмено подноси наручиоцу у року од два дана од сазнања за околност, а најкасније 10 дана пре истека коначног рока за завршетак радова осим у случају неповољних временских услова када се то констатује уписом у грађевински дневник.

Уговорени рок је продужен када уговорне стране у форми Анекса овог уговора о томе постигну писмени споразум само у случају подношења захтева за продужетак рока и сагласности наручиоца.

У случају да извођач не испуњава предвиђену динамику, обавезан је да уведе у рад више извршилаца, без права на захтевање повећаних трошкова или посебне накнаде.

Ако извођач падне у доцњу са извођењем радова својом кривицом, нема право на продужење уговореног рока због околности које су настале у време доцње.

**Члан 6.**

**Уговорна казна**

Уколико Извођач не заврши радове који су предмет овог уговора у уговореном року, дужан је да плати Наручиоцу уговорну казну у висини од 1‰ (један промил) од укупно уговорене вредности без ПДВ-а за сваки дан закашњења, с тим што укупан износ казне не може бити већи од 5% (пет процената) од укупно уговорене вредности радова (без ПДВ-а).)

Наплату уговорене казне Наручилац ће извршити без претходног пристанка Извођача,

умањењем износа наведеног у окончаној ситуацији.

Ако је Наручилац због кашњења у извођењу или предаји изведених радова претрпео штету која је већа од износа уговорене казне, може захтевати накнаду штете, односно поред уговорене казне и разлику до пуног износа претрпљене штете.

Наплата уговорне казне не искључује право Наручиоца на активирање менице за добро извршење посла и на накнаду штете.

**Члан 7.**

**Обавезе извођача**

Извођач се обавезује да изведе радове у складу са важећим прописима, техничким прописима, нормативима и стандардима који важе за извођење радова ове врсте, инвестиционо-техничком документацијом и овим уговором, и да по завршетку радова изведене радове преда наручиоцу.

Извођач је дужан следеће:

 да пре почетка радова Наручиоцу достави решење о именовању одговорног извођача радова те о евентуалној промени истог обавести писано Наручиоца;

 да осигура извођење радова и градилиште код осигуравајућег завода на уговорени износ без ПДВ-а за све време градње тј. до предаје радова Наручиоцу и потписивања Записника о примопредаји и да полису винкулише у корист Наручиоца, као услов за почетак радова;

Извођач радова је дужан да најкасније у року од 10 (десет) дана од потписивања уговора достави важећу полису за штету која настане трећим лицима која може настати извођењем радова , према Правилнику о условима осигурања од професионалне одговорности, ( "Службени гласник РС", број 81 од 22. септембра 2023.г.). а на основу чл. 129а и 201, а у вези са чланом 148. Закона о планирању и изградњи, с тим да Понуђач има обавезу да полиса буде важећа током целог периода извођења радова.

Трошкове полисе сноси Извођач радова.

Уколико Извођач не достави полису осигурања, реализоваће се средство обезбеђења за озбиљност понуде.

 да обезбеди сав материјал потребан за изградњу објекта према понуди;

 да организује извођење радова, тако да сви буду завршени у року;

да радове изврши квалитетно и у складу са стандардима, прописима и техничком документацијом;

 да приликом извођења радова, исте изведе по правилима струке, са повећаном пажњом, водећи рачуна о суседним објектима, са обавезом да надокнади евентуалну штету на непокретној и покретној имовини власника или станара под условом да је потраживање последица Извођачеве активности.

 да евентуално уочене грешке и пропусте у пројекту, писаним путем сигнализира Наручиоцу;

 да изводи радове, не само по пројекту, већ и на начин који обезбеђује стабилност објекта;

 да поштује одредбе важећег Закона о безбедности и здравља на раду;

 да буде заступник Наручиоца за реализацију пројекта и у име Наручиоца одговора за извођење радова;

 да поштује важећу Уредбу о безбедности и здрављу на раду на привременим или покретним градилиштима.

 да обезбеди безбедност свих лица на градилишту, као и одговарајуће обезбеђење

складишта својих материјала и сл., тако да се Наручилац ослобађа свих одговорности према државним органима, што се тиче безбедности, прописа о заштити животне средине и радно–правних прописа за време укупног трајања извођења радова до предаје радова Наручиоцу;

 да прописно обележи градилиште и предузме мере заштите како би се избегле несреће и оштећења током целог периода извођења радова;

 да на прописан начин управља грађевинским отпадом насталим током грађења на градилишту сагласно прописима којима се уређује управљање отпадом и да обезбеди документ о кретању, односно складиштењу отпада;

 да постави саобраћајне сигнализације у свему према саобраћајним прописима, посебним условима надлежног органа, као и привременом режиму саобраћаја док трају радови на изградњи предметне локације;

 да обезбеди и одржава пешачке прелазе са рукохватима и тако омогући грађанима несметан пролаз и приступ објектима;

 да приликом обележавања трасе подземних инсталација од стране представника комуналних предузећа, буде присутан и да на својој ситуацији уцрта исте, потпише је и

надаље преузме одговорност за евентуалне штете над њима;

 да уредно води све књиге предвиђене законом и другим прописима Републике Србије који регулишу ову област;

 да поступи по свим основаним примедбама и захтевима Наручиоца датим на основу

извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, заменом набављеног или уграђеног материјала, опреме, уређаја и постројења или убрза извођење радова када је запао у доцњу у погледу уговорених рокова извођења радова.

 да отклони све евентуалне штете начињене у току монтаже и да по обављању послова свакодневно поспреми градилиште.

 да преда Наручиоцу уговорени објекат на употребу.

**Члан 8.**

За укупан уграђени материјал Извођач мора да има сертификате квалитета и атесте који се захтевају по важећим прописима и мерама за објекте те врсте.

Уколико Наручилац утврди да употребљени материјал не одговара стандардима и техничким прописима, он га одбија и забрањује његову употребу. У случају спора меродаван је налаз овлашћене организације за контролу квалитета.

Извођач је дужан да о свом трошку обави одговарајућа испитивања материјала. Поред тога, он је одговоран уколико употреби материјал који не одговара траженом квалитету.

У случају да је због употребе неквалитетног материјала угрожена безбедност објекта, Наручилац има право да тражи да Извођач поруши изведене радове и да их о свом трошку поново изведе у складу са техничком спецификацијом и уговорним одредбама.

**Члан 9.**

Извођач радова је у обавези да води грађевински дневник и грађевинску књигу, са датумом, потписом и личним печатом одговорног извођача радова и надзорног органа, атесте уграђених материјала, опреме, готових производа, гарантне листове, записнике о испитивању уређаја и инсталација и остала документа и записнике од важности за период изградње, техничког прегледа и експлоатације објекта.

Приликом примопредаје и коначног обрачуна изведених радова између уговорних страна Извођач је у обавези да записнички преда Наручиоцу сву техничку документацију и другу документацију вођену у току извршења уговора наведену у претходном ставу овог члана.

**Члан 10.**

Извођач је дужан да Наручиоцу приликом закључења Уговора о јавној набавци достави бланко сопствену (соло) меницу на име гаранције **за испуњење уговорних обавеза**  са клаузулом „на први позив“ и „без протеста“, као и менично овлашћење потписано од стране овлашћеног лица за заступање на износ од 10% од уговорене цене без обрачунатог ПДВ-а. Рок важења менице, као и меничног овлашћења, мора бити најмање 30 (тридесет) дана дуже од уговореног рока за извршење радова. Меница и менично овлашћење морају имати клаузуле „на први позив“ и „без протеста“, које ће Наручилац вратити одмах Извођачу након истека рока важења исте.

У року од 3 календарска дана од дана предаје потписаног записника о примопредаји изведених радова понуђач ће Наручиоцу доставити бланко сопствену (соло) меницу за отклањање **недостатака у гарантном року** са клаузулом „на први позив“ и „без протеста“, као и менично овлашћење потписано од стране овлашћеног лица за заступање на износ од 10% од уговорене цене без обрачунатог ПДВ-а. Меница и овлашћење се региструје код народне банке Србије. Рок важења менице, као и меничног овлашћења, мора бити најмање 2 (две) године дуже од дана испостављања оверене окончане ситуације.

Рок важења меничног овлашћења је 30 дана дужи од гарантног рока који је одређен за исправан рад, што је услов за оверу коначног рачуна.

Меница и менично овлашћење морају имати клаузуле „на први позив“ и „без протеста“, које ће Наручилац вратити одмах извођачу након истека рока важења истих.

Изабрани понуђач ће бити у обавези да након пријема одлуке о додели уговора и истека рока за жалбу на исту, при закључењу уговора наручиоцу доставити бланко сопствену (соло) меницу за добро извршење посла како је описано.

Наручилац ће уновчити средство финансијског обезбеђења из става 1. овог члана, у следећим случајевима:

* + у случају да Извођач не изврши своје обавезе по основу овог Уговора о јавној набавци,
  + у случају да Извођач доспе у доцњу сходно одредбама овог Уговора о јавној набавци
  + у случају да се се записнички уписом у дневник утврди да радови Извођача имају недостатке у квалитету и грешке и Извођач исте не отклонити у року констатованом у дневнику.

Средство финансијског обезбеђења из става 2. овог члана Наручилац сме да наплати уколико Извођач не отпочне са отклањањем недостатака у року од 5 календарских дана од дана пријема писменог захтева Наручиоца.

Уколико Извођач у наведеном року не обезбеди и преда Наручиоцу средство финансијског обезбеђења из става 2. овог члана биће му задржано 10% од укупне цене радова.

**Члан 11.**

**Обавезе Наручиоца**

Ради омогућавања почетка радова и континуираног одвијања технолошког процеса при изградњи уговореног објекта, Наручилац је дужан да на време и о свом трошку обезбеди следеће:

- решене имовинско правне односе на радном појасу, који је дефинисан границама у пројекту;

- одобрену техничку документацију за извођење уговорених радова;

- одобрење за извођење уговорених радова;

- пријави почетак грађења органу надлежном за издавање одобрења за изградњу;

- да од Извођача по завршетку радова прими наведене радове по обострано потписаном записнику;

- да обезбеди стручни надзор на терену;

- да учествује у раду комисије за примопредају и коначни обрачун са стручним надзором

-да извођачу плати уговорену цену под условима и на начин одређен чланом 4. овог уговора,

-да од извођача, по завршетку радова, прими наведене радове.

**Члан 12.**

Уколико се током извођења уговорених радова појави потреба за извођењем вишкова радова Извођач је дужан да застане са том врстом радова и писмено обавести стручно лице и Наручиоца. По добијању писмене сагласности наручиоца, извођач радова ће извести вишак радова а у складу са чланом 22. став 3. Посебних узанси о грађењу („Службени лист СФРЈ“, бр. 18/77). Јединичне цене за све позиције из предмера радова усвојене понуде Извођача за које се утврди постојање вишка радова остају фиксне и непроменљиве за укупну количину изведених вишкова радова, а извођење вишка радова до 10% количине неће утицати на продужетак рока завршетка радова.

Цена радова из члана 2. овог Уговора не мења се због насталих вишкова и мањкова радова.

Коначна количина и вредност радова по овом уговору утврђује се коначним обрачуном на бази стварно изведених радова оверених у грађевинској књизи од стране стручног надзора и усвојених јединичних цена из понуде које су фиксне и непроменљиве.

Вишкови радова су позитивна одступања изведених радова у оквиру појединих позиција.

Мањкови радова су негативна одступања изведених радова у оквиру појединих позиција.

На обрачун евентуалних вишкова и мањкова радова до 10% од уговорених количина примениће се јединичне цене из уговора.

Извођач може и без претходне сагласности Наручиоца, а уз сагласност стручног надзора извести хитне непредвиђене радове, уколико је њихово извођење нужно за стабилност објекта или за спречавање штете, а изазвани су променом тла, појавом воде или другим ванредним и неочекиваним догађајима, који се нису могли предвитети у току израде пројектне документације. Извођач и стручни надзор су дужни да истог дана када наступе околности из става 1. овог члана, о томе обавесте Наручиоца.

**Члан 13.**

Овај Уговор се може изменити или допунити закључивањем Анекса Уговора у складу са одредбама члана 156-161. Закона о јавним набавкама.

Уговорне стране се обавезују да другој уговорној страни доставе податке о свакој евентуалној статусној или организационој промени.

**Члан 14.  
Именовање представника**

Даном увођења у посао Извођач ће писаним путем, решењем о именовању обавестити Инвеститора о имену одговорног извођача радова.

Уговорне стране су сагласне са овлашћењима одговорног извођача радова и надзорног органа да су њихови уписи у дневник меродавни и одмах се спроводе на градилишту.

**Члан 15.**

**Контрола и надзор**

Наручилц ће вршити контролу и надзор, како би утврдио да се радови изводе према важећим законским, техничким прописима, нормативима и техничкој документацији, на основу које је издато одобрење за извођење радова. Наручилац ће именовати стручни надзор на градилишту и о томе писаним путем обавестити Извођача. Надзор почиње даном увођења Извођача у посао.

**Члан 16.**

**Технички преглед**

Извођач о завршетку уговорених радова обавештава наручиоца и стручни надзор. Завршетак радова уговорне стране утврђују уписом у грађевински дневник.

Захтев за технички преглед Наручилац је дужан да поднесе у року од 8 (осам) дана од дана када је у грађевинском дневнику констатовано да је објекат спреман за технички преглед.

Трошкове техничког прегледа сноси Наручилац осим за представнике Извођача који присуствују техничком прегледу.

**Члан 17.**

**Гарантни рок**

Гарантни рок за изведене радове износи \_\_\_\_ (\_\_\_\_\_\_\_\_) године рачунајући од дана комисијске примопредаје радова. За уграђене материјале, опрему, уређаје и постројења важи гарантни рок у складу са условима произвођача, који тече од дана извршене примопредаје радова Наручиоцу.

Извођач је дужан да у току гарантног рока, на први писани позив Наручиоца, без одлагања, отклони о свом трошку све недостатке који се односе на уговорени квалитет изведених радова и уграђених материјала, опреме, уређаја и постројења, а који нису настали неправилном употребом, као и сва оштећења проузрокована овим недостацима.

Ако Извођач не приступи извршењу своје обавезе из претходног става у року од 3 дана по пријему писаног позива од стране Наручиоца и ако их не отклони у споразумно утврђеном року за отклањање недостатака, ангажоваће се друго правно или физичко лице, на рачун Извођача, односно наплатом гаранције за отклањање недостатака у гарантном року. Евентуално уступање отклањања недостатака другом извођачу, наручилац ће учинити по тржишним ценама и са пажњом доброг привредника

Уколико гаранција за отклањање недостатака у гарантном року не покрива у потпуности трошкове настале поводом отклањања недостатака из става 1. овог члана, Наручилац има право да од Извођача тражи накнаду штете, до пуног износа стварне штете.

**Члан 18.**

**Примопредаја изведених радова**

Примопредаја и коначни обрачун извршиће се након завршетка радова, уз састављање примопредајног записника. Комисија сачињава записник о примопредаји.

Извођач је обавезан да на дан извршене примопредаје радова који су предмет овог уговора записнички преда Наручиоцу све гарантне листове за уграђене материјале, опрему, уређаје и постројења, упутства за руковање, као и комплетну атестну, техничку и градилишну документацију и пројекат изведених радова.

**Члан 19.**

**Коначни обрачун**

Коначна количина и вредност радова по овом уговору утврђује се на бази стварно изведених радова оверених у грађевинској књизи од стране стручног надзора и усвојених јединичних цена из понуде које су фиксне и непроменљиве.

Коначни обрачун се испоставља истовремено са записником о примопредаји радова.

**Члан 20**.

**Раскид Уговора**

Наручилац задржава право да једнострано раскине овај уговор уколико се извођач не одазове захтеву наручиоца за увођење у посао у року од 2 дана од дана добијања писаног захтева.

Наручилац задржава право да једнострано раскине овај уговор уколико извођач радова касни са извођењем радова дуже од 15 календарских дана.

Наручилац задржава право да једнострано раскине овај уговор уколико извршени радови не одговарају прописима или стандардима за ту врсту посла и квалитету наведеном у понуди извођача радова, а извођач није поступио по примедбама стручног надзора.

Наручилац може једнострано раскинути уговор у случају да се на основу грађевинског дневника утврди да извођач касни са извођењем радова дуже од 15 календарских дана, као и ако извођач не изводи радове у складу са пројектно-техничком документацијом или из неоправданих разлога прекине са извођењем радова.

Наручилац задржава право да једнострано раскине овај уговор ако надлежни орган забрани даље извођење радова као и ако настану ванредни догађаји и околности.

Наручилац може једнострано раскинути уговор и у случају недостатка средстава за његову реализацију.

Уколико дође до раскида уговора пре завршетка свих радова чије извођење је било предмет овог уговора заједничка Комисија ће сачинити записник о до тада стварно изведеним радовима и њиховој вредности у складу са овим уговором.

Уговор се раскида писменом изјавом која садржи основ за раскид уговора и доставља се другој уговорној страни.

У случају раскида уговора, извођач је дужан да изведене радове обезбеди и сачува од пропадања, као и да наручиоцу преда пројекат изведеног објекта.

**Члан 21.**

**Остале одредбе**

За све што овим уговором није посебно утврђено примењују се одредбе Закона о планирању и изградњи објеката, Закона о облигационим односима и Посебних узанси о грађењу („Службени лист СФРЈ“, бр. 18/77).

Потраживање из Уговора не може се уступати другим правним или физичким лицима, нити се на њему може успоставити заложно право, односно не може на било који други начин бити коришћено као средство обезбеђења према трећим лицима.

**Члан 22.**

У случају спора који може настати у реализацији овог уговора, уговорне стране су сагласне да настали спор реше споразумно.

Уколико се спор не може решити споразумом, уговара се надлежност Привредног суда у Зајечару

**Члан 24.**

Овај уговор ступа на снагу даном потписа свих уговорних страна.

**Члан 25.**

Овај уговор је сачињен у 4 (четири) истоветних примерака, од којих су по 2 (два) примерка за извођача и за наручиоца.

.

ПОНУЂАЧ Општинска управа Кладово

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(име и презиме) начелник

Душан Белић дипл.правник